Pärnu Eliisabeti kogudus
EELK Pärnu Eliisabeti kogudus on luterlik kogudus Pärnus. Kogudus kuulub EELK Pärnu praostkonda. Koguduse õpetaja on Tõnu Taremaa, organist Jaanus Torrim. Juhatuse esimees on Andres Riivits. Jumalateenistused (missad) on igal pühapäeval algusega kell 10 ja kell 18, samuti teisipäeval, kolmapäeval ja reedel algusega kell 9 ning neljapäeval algusega kell 18 Pärnu Eliisabeti kirikus. Pihiaeg on pühapäeviti enne õhtust missat kella 16–17.30.